Diari Oficial de la Generalitat Valenciana


Sumari del DOGV 3751, del 17-05-2000 (2000/3842)

Informació pública de l'acord plenari que deixa sense efecte l'exposició pública de la revisió del Pla General i la suspensió de llicències en determinades zones.
------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3842


Organisme emissor
:   Ajuntament de Teulada

Tipus de document
:   Anunci

Informació pública de l'acord plenari que deixa sense efecte l'exposició pública de la revisió del Pla General i la suspensió de llicències en determinades zones. [2000/A3842]
  
Pel present anunci es fa saber que l'ajuntament en Ple, en la sessió celebrada el dia 26 d'abril de 2000, va adoptar el següent acord:
  
«Primer
  
Deixar sense efecte l'Acord plenari de 20 de maig de 1999, pel qual s'acordava l'exposició pública de la revisió del Pla General, així com el de 10 de juny de 1999, d'ampliació d'aquest termini.
  
Conseqüentment, queda igualment sense efecte la suspensió de llicències i programació inherent a aquests acords i altres conseqüències legals que podrien derivar-ne.
  
Segon
  
El que s'ha disposat en el punt anterior és, sense perjudici de prosseguir i impulsar el procés, ja començat, de revisió del Pla General d'Ordenació Urbana de Teulada, amb la finalitat de dotar al municipi d'un instrument urbanístic més ajustat a les necessitats actuals i futures.
  
Tercer
  
D'acord amb l'article 152.1 del Reglament de Planejament de la Comunitat Valenciana, i amb la finalitat de redactar el pla o plans especials dels previstos en l'article 12.e de la Llei Reguladora de l'Activitat Urbanística (i, si és el cas, la modificació del planejament vigent), es disposa la suspensió cautelar de llicències i programació en les següents zones:
  
- Zona extractiva de la partida Garganta.
  
- Zona de sòl no urbanitzable en la partida Seldetes i Garganta.
  
- Sectors del sòl urbanitzable no programat del pla vigent corresponents a: NP-I, NP-0, NP-1, NP-2, NP-3, NP-4, NP-5, NP-6, NP-7, NP-8, NP-9, NP-10, NP-11, NP-13, NP-14, NP-15, NP-16, NP-17, NP-18, NP-19, NP-20, NP-25, NP-27, NP-28 i NP-29.
  
- Sectors de sòl urbanitzable programat del pla vigent corresponents a: P-9, P-17, P-18, P-21, PC1 i PC2
  
- Unitats d'execució en sòl urbà: U.A.S61, U.A.S75, U.S.N.45, U.A. S81, U.A. S83, U.A. S85, U.A. S134 i zona de sòl urbà que afronta amb façana a la carretera Moraira-Teulada i carrer Mar de Timor.
  
- Zona de sòl urbà que afronta amb camí de la Viuda i entre els sectors P-9 i NP-25, amb la profunditat variable entre 25 i 50 metres
  
- Zona de l'Andragó, que afronta amb la carretera Moraira-Calp i amb el carrer Monserrat i carrer Pirineus i U.A. S41.
  
- Zona Cap Blanc, que afronta amb mar Mediterrània, carrer Estaca de Bares i carrer Cap Salou.
  
- Sòl no urbanitzable en la partida Costa, que afronta amb el nucli urbà de Teulada i camí de València
  
- Sòl urbà en el nucli urbà de Teulada delimitat pel carrer Jasmiler, carrer Doctor Pitarch i zona Verda.
  
- Zona de sòl no urbanitzable en la partida Fontsanta i comprés en un radi de 100 metres amb centre en l'ermita existent
  
- Sòl urbà situat en el nucli antic de Moraira amb façana a la avinguda de Madrid número 18.
  
- U.A. sòl urbà que afronta amb el sector P-18 i sòl no urbanitzable
  
- Zona de sòl urbà que afronta amb el camí de la Viuda i carrer Garsa.
  
- Zones de sòl no urbanitzable i urbà discontinues grafiades en els plans sèrie A-2 números 4,5,6 i 7.
  
Acompanya aquesta proposta un pla de les zones afectades.
  
Quart
  
Tot i això, i paral·lelament a tot el que s'ha acordat anteriorment, s'efectuarà de forma escalonada però immediata la redacció dels corresponents projectes d'urbanització per zones, perquè las àrees de sòl urbà amb urbanització deficient completen aquesta a curt o mitjà termini, executant aquests projectes a través dels programes per al desenrotllament d'actuacions integrades corresponents.»
  
La documentació gràfica estarà a la seua disposició per a la consulta en les Dependències de la Secció d'Obres i Urbanisme, de dilluns a divendres de 09.00 a 14.00 hores.
  
Contra aquest acord que posa fi a la via administrativa (art. 109 Llei 30/92 de LRJAP i PAC i 52.2 de Llei de Bases de Règim Local) podrà interposar un recurs potestatiu de reposició en el termini d'un mes davant el mateix òrgan que l'adoptà o un recurs contenciós administratiu en el termini de dos mesos a partir de l'endemà de la notificació de l'acord, o de la notificació de la resolució del recurs de reposició, davant la Sala Contenciosa Administrativa del Tribunal Superior de Justícia de la Comunitat Valenciana. Si s'opta pel recurs de reposició, no es podrà interposar un recurs contenciós administratiu fins a la resolució expressa o fins que no s'haja produït la desestimació presumpta del recurs de reposició interposat.